In die ANC is daar ’n konvensie dat die alliansievennote en die ANC-ringkoppe geken moet word wanneer ’n premier haar uitvoerende raad wil skommel. Iets wat mev. Kentucky nie gedoen het nie. Maar hoekom sou sy? Sy doen net wat Nommer Een doen. Maar van vanoggend af is Lucas nie meer in beheer van die Noord-Kaap nie. Zamani Saul, ’n Cyril Ramaphosa-man, sal van nou af vir Lucas bepaal hoe hoog of laag sy moet spring.
Boonop is Zuma nie ’n slim man nie. Eerder slu. Roekelose retoriek is die kommoditeit waarin hy handel dryf.
Die ANC het ná die konstitusionele hof se uitspraak dat Zuma sy ampseed verbreek het die geleentheid gehad om hom te herroep. Hulle het nie. Dit is asof die party eenvoudig nie diep genoeg in homself delf om die regte ding te doen nie. Hoekom? Die ANC het soos Zuma geword. Korrup, gierig en hardkoppig. ’n Klomp politieke sakkerollers. Tsotsi’s. Stropers.
As die bevryders soos verdrukkers begin optree, is dit tyd hom hulle in hul peetjie te stuur. Die ANC verdien ons nie. En ons verdien nie die ANC van Zuma nie.
Dis tyd dat die ANC van sy troon afgestoot word en as hulle in die proses bloei, laat hulle verdomp bloei, want die hemel weet, ons het genoeg gehad van die Gupta-virus wat ons samelewing wegvreet.
Wanneer hierdie komediant se gesin aan hom terugdink, herhaal ’n klompie van sy eienskappe soos ’n refrein.
Tolla se liefde vir sy kinders: “Hy wou ons altyd onder sy dak hê; dit was soms ’n stryd om ’n uitslaap by skoolmaats te reël.”
Kon julle aan sy houding lees “hier kom ’n nuwe lawwigheid?” “Nooit!” keer Wicus. “Hy’t ons altyd gevang met ’n onverwagte kwinkslag!
“Sodra my pa begin glo ons gesin het lanklaas saam iets gedoen, bondel hy en Ma ons in die bussie vir ’n uitstappie; iets soos blomme kyk in die Cederberge.
“Toe Smarties weer ’n keer teen die voorruit vas piéng, is ons behóórlik geskel, sodat Wicus opmerk: ‘Hmmm, lekker gesinstyd.’ Dan bars almal uit van die lag, als weer beter. Ek het geglo alle gesinne is soos ons s’n waar albei ouers betrokke is.”
Bouwer wat duik soos ’n rob; Pa met sy kortbroek, rugbytrui en tekkies. Hy’t nooit ’n duikpak gedra nie. Daar, weg van alles en saam met neefs en pelle, het hulle later gebraai, die kitaar altyd naby.
Marita vertel: “Sy lewe het verander van Clanwilliam se hofnar tot optredes oral in die land. Hy was nie voorbereid vir die slaggate daarbuite nie.
Een aand tydens ’n konsert sien Marita iets pla vir Tolla. Pousetyd soek sy hom op en vind hy stres oor die tante in die sesde ry wat nog glad nie gelag het nie. “Kyk eerder na die 700 wat wél lag,” sal sy hom dan aanmoedig.